Ioannes Eliot (missionarius)
Ioannes Eliot (c. 1604—21 Maii 1690) fuit Puritanus indigenarum Americae missionarius qui ab hominibus suae aetatis apostolus Indorum appellari solebat.

Ioannes Eliot Widford in vico Hartfordiae Angliae natus est et puer in vico Nazeing habitavit. Collegium Iesu Cantabrigiae frequentavit. Gradu A.B. ei concesso, adiutor Thomae Hooker in schola privata Little Baddow in vico Essexiae factus est. Hooker autem ad Hollandiam fugere compulso, Eliot Bostoniam Massachusettae emigravit, transitum accipiens cappellanus in navi Lyon, atque in portum Bostoniae 3 Novembris 1631 pervectus est. Ipse minister et "senex docens" in Prima Paroechia Roxberiae creatus est.

Annis 1637 et 1638, Eliot particeps in civilibus et ecclesiasticis Annae Hutchinsoniae iudiciis per Controversiam Antinomianam fuit. Eliot, unus ex binis ministris pro Roxberia qui intererant, eius fides et facta improbavit, iudicesque eam excommunicaverunt et in exsilium eiecerunt. Anno 1645, Eliot Scholam Latinam Roxberiensem condidit. Ipse, cum clericis Thoma Weld (etiam ex Roxberia) et Ricardo Matherus ex Durnovaria, Bay Psalm Book edidisse putatur, primum librum in coloniis Britannicae Americae Septentrionalis prolatum (1640). Ab 1649 ad 1674, Samuel Danforth Eliot in ministerio Roxberiae adiuvit. . . .

Opera
The Christian Commonwealth: or The Civil Policy Of The Rising Kingdom of Jesus Christ, digitalcommons.unl.edu.
Brief Narrative of the Progress of the Gospel amongst the Indians in New England, in the Year 1670, www.bartleby.com.
The Harmony of the Gospels in the Holy History of the Humiliation and Sufferings of Jesus Christ, from His Incarnation to His Death and Burial.

Districtus Quadrati Ioannis Eliot
Indus orans
Roxberia (Bostonia)
Schola Latina Roxberiensis

Adnotationes

Bibliographia
Carpenter, John. 2002. New England Puritans: The Grandparents of Modern Protestant Missions. Fides et Historia 30(4).
Clark, Michael P. 2003. The Eliot Tracts:  with letters from John Eliot to Thomas Thorowgood and Richard Baxter. Westport Connecticutae: Praeger Publishers. ISBN 0313304882.
Francis, Convers. 1836. John Eliot, the Apostle to the Indians. Library of American Biography, 5. Bostoniae: Hilliard, Gray.
Walker, Williston. 1901, 1969. Ten New England Leaders. Novi Eboraci: Arno Press.
Winsor, Justin. 1880–1881. Memorial History of Boston. Bostoniae: J. R. Osgood and Company.

Nexus externi
Biographia Ioannis Eliot, www.jesus.cam.ac.uk (Collegium Iesu apud Universitatem Cantabrigiae)
Effigies, oleis picta ab artifice ignoto, 1659, www.natickhistoricalsocietas.prg (Societas Historica Naticensis)
Exhibitio Ioannis Eliot, www.jesus.cam.ac.uk (Collegium Iesu apud Universitatem Cantabrigiae)

Nati 1604
Mortui 1690
Alumni Universitatis Cantabrigiensis
Auctores Anglici
Clerici Civitatum Foederatarum
Incolae Angliae
Incolae Roxberiae Massachusettae
Interpretes textuum Anglicorum
Inventores systematum scribendi
Lexicographi
Missionarii
Puritani
Scriptores Civitatum Foederatarum